**A számítástechnika oktatás kezdetei a Dunaújvárosban**

**(Kovács Csaba)**

Az 1971/72-es tanévben indult a főiskolán a rendszerszervező képzés az Alakítástechnológiai szak ágazataként.

A rendszerszervező üzemmérnököket első sorban a nagyvállalatok számítógépes adatfeldolgozásának szervezésére, rendszertervek készítésére, és a számítógépek programozására készítették fel a hazai felsőoktatási rendszerben unikális képzési formában.

A gyakorlati képzés külső helyszíneken, számítóközpontokban történt, így első sorban a Dunai Vasmű, az SZKI és a MTA SZKI adott otthont a fiatal rendszerszervező aspiránsoknak.

1975-ben az Oktatási Minisztérium és a Dunai Vasmű támogatásával átadásra került a főiskola saját számítóközpontja.

A képzés kidolgozói, vezetői, vezető oktatói hátterét az alábbi személyek biztosították:

Varga János főiskolai docens - szakcsoport vezető,

Gémes Ferenc főiskolai docens, szakmai vezető – adatfeldolgozás

Sántáné Tóth Edit - matematika, operációkutatás

Rákosi Miklós - programozási nyelvek

Miskolczi László – operációkutatás

Haranginé Dr. Csomós Mária - statisztika, gazdaságtan

Gábor Bertalan - elektrotechnika.

|  |
| --- |
| Az oktatás szervezeti keretei és szakirányai így fejlődtek  - 1971. Rendszerszervező ágazat - 1980. Önálló szervezési szak létrehozása - 1992. Műszaki Informatika Szak (számítástechnika szakirány, szervezési szakirány) |

**Informatikai Intézet szerepe (1994-től)**

Az intézet - a fő feladata -, a műszaki informatika szak gondozása mellett, ellátta valamennyi más szakon is a számítástechnikai, informatikai tárgyak oktatását. Az Intézeten belül négy csoport alakult meg:

az Informatikai,

a Méréstechnikai és Automatizálási,

a Számítástechnikai, és

a Számítógép-üzemeltetési csoport.

Kezdetben az Intézet feladatai közé tartozott az informatikai infrastruktúra főiskolai szintű fejlesztése és üzemeltetése is, amely feladatot 1998-tól az Informatikai Intézetből kivált önálló szervezeti egység, az Informatikai (korábban: Számítástechnikai) Szolgáltató Központ látja el.

- 2002-től a műszaki informatika szakon a korábbi szakirányok helyett új szakirányok: a gazdasági informatikai, a gépészeti, a hálózati, az intelligens rendszerek, a rendszermérnöki, és a szoftvertechnológiai szakirányok közül választhattak a hallgatók.

- 2005-től a bolognai megállapodásoknak megfelelően, áttérés a többciklusú képzési rendszerre, elindítva a mérnök informatikus BSc, majd 2006-tól a gazdaságinformatikus BSc alapképzési szakot.

- 2006-tól a Tanárképző Intézet által indított műszaki szakoktató BSc alapszak mérnök informatika szakirányának gondozása.

- 2007-ben a Tanárképző Intézettel közösen elindult a mérnök tanár MA mesterképzési szak mérnök informatikus szakiránya.

- Az egyetem műszaki informatika szakos képzése már szervesen illeszkedik a hazai mérnökinformatikus felsőoktatási alap- (BSc) és felsőoktatási szakképzés rendszerébe, melynek keretében számos magyarországi IT cég, vállalkozás szakemberei tartanak kurzusokat a hallgatók számára.